|  |  |
| --- | --- |
| **Tantárgy neve: Humanista és poszthumanista esztétikák**  **Tantárgy kódja: NBB\_SB190G3** | **Kreditszáma: 3** |
| A tanóra típusa[[1]](#footnote-1): **szeminárium** és száma: **heti 2 óra** | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **IV.** | |
| Előtanulmányi feltételek *(ha vannak)*:**–** | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| A poszthumanista stúdiumok előszeretettel fordulnak a humanista eszmények újra-írása, azok átértelmezése felé. A tökéletes világ álma évszázadok óta kecsegtet reménnyel és ugyanakkor igazi rejtélyként szolgál. Mórusz Tamás *Utópiá*ja, Swift *Gulliver*ének Repülő Szigete, Bacon *Új Atlantisz*a és Morris szocialista Seholországa az angol utópiák talányos műfajának remekei. A későbbi disztópiák az elképzelt, ideálisan felépített világok félresikerült változatai, és a tökéletes közösségek rémálmait is angol szerzők jegyzik: Huxley *Szép új világa* mellett Orwell *1984*-e vagy Burgess *Gépnarancs*ára is gondolhatunk (igaz, az orosz Zamjatyin anti-utópiája modellként szolgálhatott). A 21. század disztópikus narratívái a klón-regények, melyek némelyike már magyarul is hozzáférhető (l. Michel Houellebecq: *Egy sziget lehetősége*).  A kurzuson nem csak az utópia-disztópia gazdag brit hagyományával, hanem a híres művek filmváltozataival, illetve a témához illeszkedő jelentős kultusz-filmekkel is megismerkedünk (pl. a *Szárnyas fejvadász*, *Gattaca*). A kérdés az, képesek vagyunk-e tanulni a múlt (a jövő?) hibáiból, képesek vagyunk-e magunk *mögött* hagyni az utópia jövő-ábrándjait, hogy reális és élhető világot „képzeljünk el”.  A hallgatók – a szemináriumi diszkusszión és prezentáción túl – esszét írnak az általuk kiválasztott témában (melyet egyeztetnek az oktatóval). | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN) | |
| Mórus Tamás: *Utópia*. Ford. Kardos Tibor. Budapest, Európa, 1989.  Aldous Huxley: *Szép új világ*. Ford. Szentmihályi Szabó Péter. Budapest, Cartaphilus, 2008.  George Orwell: *1984*. Ford. Szíjgyártó László. Budapest, Európa, 1989.  Anthony Burgess: *Gépnarancs*. Ford. Gy. Horváth László. Budapest, Európa, 2000.  Ajánlott:  Szilágyi Ákos: *Ezerkilencszáznyolcvannégyen innen és túl*. Budapest, Magvető, 1988. | |
| **Tantárgy felelőse** (*név, beosztás, tud. fokozat*)**: Dr. habil. Antal Éva főiskolai tanár** | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Dr. habil. Antal Éva főiskolai tanár** | |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)